2015. november 4-én – a bukaresti Colectiv klubban történt halálos áldozatokat követelő diszkótűz miatt – az utcára vonuló tüntetők nyomására Victor Ponta bejelentette lemondását, másnap pedig Klaus Johannis államfő ügyvivő miniszterelnöknek Sorin Cîmpeanut nevezte ki. A demonstrációk hatására november 6-án a belügyminiszter, Gabriel Oprea is távozott az ügyvivő kormányból átadva a minisztérium vezetését államtitkárának, Ilie Botoș-nak. Opreát az államfő hivatalosan csak november 9-én mentette fel tisztségeiből, és ekkor Cîmpeanut bízta meg a belügyi tárca vezetésével.